Ministarstvo unutrašnjih poslova Federacije Bosne i Hercegovine

**Ministarstvo unutrašnjih poslova Federacije Bosne i Hercegovine** ili **Federalno ministarstvo unutrašnjih poslova** (skraćeno **FMUP**) jedno je od 16 ministarstava u sastavu Vlade Federacije Bosne i Hercegovine, nadležno za unutrašnje poslove u tom entitetu. Službeno sjedište ministarstva se nalazi u ulici Mehmeda Spahe u Sarajevu, dok se na njegovom čelu trenutno nalazi Ramo Isak.

## Historija 
Godine 1992, nakon sticanja nezavisnosti Republike Bosne i Hercegovine od Socijalističke Federativne Republike Jugoslavije (SFRJ), osnovano je Ministarstvo unutrašnjih poslova Republike Bosne i Hercegovine, a za ministra je tada imenovan Alija Delimustafić (SDA).

Nakon rata u Bosni i Hercegovini i potpisivanja Dejtonskog mirovnog sporazuma 1995, a s obzirom na ustavne nadležnosti, nadležnost nad radom policijskih tijela dodijeljena je entitetima – Federaciji Bosne i Hercegovine i Republici Srpskoj – nakon čega su formirana entitetska ministarstva unutrašnjih poslova, dok je u Federaciji Bosne i Hercegovine rad policijskih tijela dodatno podijeljen na kantone.

### Plan reforme 
desno|mini|Plan reforme policije 2004/2005.
U Bosni i Hercegovini postoji petnaest različitih policijskih institucija, stoga se do 7. februara 2005. na tom planu pokušalo preoblikovati policijske stukture u manje komplikovane, više učinkovite, jeftinije policijske snage. Plan je prvo predviđao ukidanje entitetskih policija da bi poslije predviđao samo zajedničku kontrolnu strukturu na državnom nivou. Jedna od ciljeva bila je i poboljšanje saradnje preko međuentitetske administrativne linije. Početak angažovanja Evropske komisije bio je u junu 2004. Međutim plan nije zaživio.

## Nadležnosti 
Glavna osoba u Federalnom ministarstvu unutrašnjih poslova je ministar ili ministrica unutrašnjih poslova Federacije Bosne i Hercegovine, koji ima pravo na jednog sekretara. Za rad policije unutar kantona Federacije BiH nadležna su kantonalna ministarstva, dok je Federalno ministarstvo unutrašnjih poslova nadležno za međukantonalni kriminal i organiziranje zajedničkih akcija kantonalnih policija. U sastavu Federalnog ministarstva unutrašnjih poslova se nalazi Federalna uprava policije.

### Djelokrug 
* Sprečavanje i otkrivanje krivičnih djela međunarodnog kriminala i terorizma, neovlaštene trgovine drogom i organiziranog kriminala
* Pronalaženje i hvatanje počinilaca tih djela te njihovo privođenje nadležnim organima
* Poslovi državljanstva Federacije
* Osiguranje određenih ličnosti i zgrada Federacije
* Zaštita ljudskih prava i građanskih sloboda u oblasti unutrašnjih poslova

## Organizacija 
Federalno ministarstvo unutrašnjih poslova sastoji se od sljedećih organizacijskih jedinica: 
* Kabinet ministra
* Sektor za pravne poslove
* Policijska akademija
* Inspektorat za nadzor rada agencija za zaštitu ljudi i imovine i zaštitu od požara
* Sektor za materijalno-finansijske poslove
* Sektor za opće i zajedničke poslove
* Jedinica za internu reviziju
* Federalna uprava policije

## Osnovni dokumenti koji reguliraju rad 
* Zakon o unutrašnjim poslovima FBiH
* Zakon o izmjenama i dopunama Zakona o unutrašnjim poslovima FBiH
* Zakon o policijskim službenicima FBiH
* Zakon o agencijama i unutrašnjim službama zaštite 
* Zakon o državljanstvu FBiH
* Uredba o činovima i oznakama činova u Federalnoj policiji i zvanjima ovlaštenih službenih poslova u FMUP-u
* Uredba o dopuni uredbe o jedinstvenoj federalnoj uniformi policije FBiH
* Uredba o naoružanju i opremi federalne policije i drugih službenika FMUP-a
* Pravilnik o unutrašnjoj organizaciji FMUP-a
* Nastavni plan i program osnovne policijske obuke

## Spisak ministara 
## Reference 
## Vanjski linkovi 
* Zvanični sajt

Unutrašnjih poslova
Kategorija:Sigurnosne agencije Bosne i Hercegovine